C - Gevestigde navorsers met ‘n onlangse, volgehoue rekord van produktiwiteit in die veld wat erkenning van hul eweknieë geniet as kundiges vir: •	die lewering van navorsingswerk van hoë gehalte waarvan die kern samehangend is en wat van deurlopende betrokkenheid in die veld getuig; en •	die demostrasie van die vermoë om probleme te konseptualiseer en navorsingsmetodes toe te pas om dit te ondersoek.
Hy was een van die stigter-oprigters van die versameling Afrikaanse poësie wat opgeneem is in die Poëzie centrum in Gent, België en is ook leier van ’n projek wat ’n digitale biblioteek oor Afrikaanse taalkundige bronne (DBAT) tot stand laat kom het. Hy is ’n gegradeerde navorser van die Nasionale Navorsingstigting (NNS/NRF) in SA en neem ook gereeld deel aan radio- en televisieprogramme oor taalsake.
Carstens tree gereeld as keurder van artikels in vaktydskrifte en het self op ’n verskeidenheid van terreine gepubliseer. Hy het reeds twee selfstandige boeke gepubliseer (Norme vir Afrikaans, 1989, 1991, 1994, 2002, 2011) asook Afrikaanse tekslinguistiek, 1997) en is ook mede-outeur van ’n boek getitel Teksre-daksie (saam met prof. Kris van de Poel van die Universiteit van Antwerpen; 2010, 2012). Hierdie boek het pas in ’n Engelse verwerking verskyn as Text editing. A handbook for students and pract-itioners (Antwerpen, University Press Antwerp – Kris van de Poel, WAM Carstens & John Linnegar).
Hy is ook mede-outeur van die 9de uitgawe van die Afrikaanse Woordelys en Spelreëls (2002), die rigtinggewende publikasie oor spelling in Afrikaans. As lid van die Taalkommissie is hy ook mede-ontvanger van die CJ Langenhovenprys vir Taalwetenskap van die SA Akademie vir Wetenskap en Kuns en hy het ook 'n ATKV-Woordwyser-toekenning vir sy boek Norme vir Afrikaans (4de uitgawe 2003) ontvang. Die vyfde hersiene uitgawe van hierdie boek het in Mei 2011 verskyn en word wyd voorgeskryf aan universiteite in SA.
Carstens het reeds 33 akademiese artikels gepubliseer asook talle populêre artikels. Hy tree ook op as moderator vir ander universiteite (UNISA, UV, UP) asook as eksterne eksaminator van verhandelinge en proefskrifte van ander universiteite.
Carstens is tans besig met ’n boek oor die geskiedenis van Afrikaans en beplan om teen einde 2013 te druk.
Vanaf 2007 reis Carstens gereeld na België, waar hy as gasprofessor aan die Universiteit van Antwerpen optree.
Hy was die studieleier/promotor van verskeie Magister- en Phd-studente.